Il-preżentazzjoni orali tal-lum tad-Deċiżjoni tat-Tribunal Kostituzzjonali Pollakk tqajjem tħassib serju fir-rigward tal-primat tad-dritt tal-UE u l-awtorità tal-Qorti tal-Ġustizzja tal-Unjoni Ewropea. Il-Kummissjoni tikkonferma u tafferma mill-ġdid il-prinċipji fundaturi tal-ordni ġuridiku tal-Unjoni, jiġifieri li: Se nanalizzaw id-deċiżjoni tat-Tribunal Kostituzzjonali Pollak bir-reqqa u se niddeċiedu fuq il-passi li jmiss. Il-Kummissjoni mhux se teżita li tuża s-setgħat tagħha skont it-Trattati biex tissalvagwardja l-applikazzjoni uniformi u l-integrità tad-dritt tal-Unjoni. L-Unjoni Ewropea hija komunità ta' valuri u ta' dritt, li jridu jkunu rispettati fl-Istati Membri kollha. Id-dritt tal-Ewropej skont it-Trattati jrid ikun protett, irrispettivament minn fejn jgħixu fl-Unjoni Ewropea. Il-Kummissjoni Ewropea għandha l-kompitu li tissalvagwardja il-funzjonament xieraq tal-ordni ġuridiku tal-Unjoni u se tkompli tiżgura dan.